
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV. LEKĖČIŲ SEN. KRETKAMPIO K. (KADASTRINIS NR. 8460/0002:185 LEKĖČIŲ K.V.) ŽEMĖS NAUDOJIMO BŪDO PAKEITIMO PAGAL ŠAKIŲ RAJONO SAVIVALDYBĖS TERITORIJOS BENDRĄJĮ PLANĄ

[bookmark: _GoBack]2017 m. vasario 9 d.  Nr. AT-143
Šakiai


Vadovaudamasi Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo 29 d. nutarimu Nr. 1073 patvirtinto  pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr.3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu 2009 m. balandžio 30 d. savivaldybės tarybos sprendimu Nr.T-147 „Dėl rajono savivaldybės teritorijos bendrojo plano patvirtinimo“, rajono savivaldybės tarybos 2016 m. spalio 28 d. sprendimo Nr. T-341 „Dėl pavedimo vykdyti rajono savivaldybės administracijos direktoriaus pareigas bei priemokos nustatymo“ 1.2 punktu ir atsižvelgdama į 2017 m. sausio 30 d. pil. Arūno Matusevičiaus prašymą:
1. K e i č i u  kitos paskirties 1,1629 ha ploto žemės sklypo (kadastro Nr.8460/0002:185 Lekėčių k.v.), esančio Šakių r.sav., Lekėčių sen., Kretkampio k., žemės naudojimo būdą iš kitos specialiosios paskirties į kitos paskirties, rekreacinės teritorijos žemės naudojimo būdą.
2. N u s t a t a u   kitos paskirties, rekreacinės teritorijos naudojimo būdo 1,1629 ha ploto (kadastro Nr.8460/0002:185 Lekėčių k.v.), esančio Šakių r.sav., Lekėčių mstl., Kretkampio k.,  vertes:
 nominalią vertę – 4042 (keturi tūkstančiai keturiasdešimt du) eurai, nominali indeksuota sklypo vertė – 6467 (šeši tūkstančiai keturi  šimtai šešiasdešimt septyni) eurai;
 vidutinę rinkos vertę – 8340 (aštuoni tūkstančiai trys šimtai keturiasdešimt) eurų.
           3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo savininkas turi kreiptis į Valstybės įmonės Registrų centrą dėl 1 ir 2 punktuose nurodyto žemės sklypo naudojimo būdo nustatymo bei nustatytų verčių įregistravimo. 
           Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Biudžeto ir turto skyriaus vedėja,                                                      
l.e. administracijos direktoriaus pareigas                                                         Egidija Grigaitienė                                  

